**ДО**

**ПРОФ. Д-Р ВЕЛИЗАР ПАВЛОВ**

**ОТ ГРУПАТА ОБЩИНСКИ СЪВЕТНИЦИ НА ПП-ДБ**

**ЧРЕЗ**

**АКАД. ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ – РУСЕ**

***На Ваш изх. №ОбС-525/19.04.2024 г.***

**ОТНОСНО:** *Питане с вх. №06-01-107/19.04.2024 г.*

**УВАЖАЕМИ ГОСПОДИН ПАВЛОВ,**

Във връзка с писмо с изх. №06-01-107/19.04.2024 г., относно благоустрояване на пространството във вътрешността на кръгово кръстовище при Дунав мост, Ви предоставям следната информация по поставените въпроси:

 ***Въпрос №1: Предвижда ли Община Русе възлагане на подобно проектиране?***

 Отговор №1: Към настоящия момент има съществуващо улично осветление по целия периметър на кръговото кръстовище и не са установени фактори, които да налагат необходимост от увеличаване броя на осветителите в района. По отношение на озеленяването от Общинско предприятие „Паркстрой“ се извършва поддържане на тревните площи – косене, почистване, допълнително затревяване (при необходимост). В кръговото кръстовище има множество подземни комуникации – водопровод, канал, ел. кабели, топлопровод и др., които могат да създадат пречки за реализирането на благоустрояване. В тази връзка, Община Русе не предвижда изпълнение на допълнително осветление, озеленяване и изграждане на поливна система към настоящия момент.

 ***Въпрос №2: При положителен отговор на първия въпрос, какви са реалистичните срокове за проектиране и последваща реализация?***

 Отговор №2: Община Русе ще разгледа Вашето предложение и при наличие на финансов ресурс и техническа възможност за реализация на инвестиционно намерение за изграждане на поливна система и озеленяване на кръговото кръстовище на Дунав мост, може да се пристъпи към промяна на капиталовата програма, която следва да бъде одобрена от Общински съвет – Русе.

 ***Въпрос №3: Какви мерки предвижда Община Русе за временно подобряване на състоянието на вътрешността на кръговото движение?***

 Отговор №3: Вж. отговор №1.

**С уважение,**

**ПЕНЧО МИЛКОВ**

*Кмет на Община Русе*